1. Sametingets kontrollutvalg tar forundersøkelse vedrørende eierskapsforvaltningen av Sametingets aksjer i Samisk Hus AS til etterretning.

2. Kontrollutvalget viser til at administrasjonen har opplyst at det ikke er noe entydig prinsipp for Sametingets eierskap i Samisk Hus Oslo AS, men at Sametingets eierskap bygger på Sametingets overordnede prinsipper for eierskapsstyring. Gjennomgangen viser at det ikke  finnes retningslinjer/styringsdokumenter for styremedlemmer valgt av Sametinget. Kontrollut[1]valget anmoder Sametingsrådet om å vurdere utarbeidelse av retningslinjer for Sametingets representanter i institusjoner Sametinget har eierskap i.

3. Kontrollutvalget viser til at det er styrets overordnede ansvar å påse at selskapet har en tilfredstillende internkontroll, og også risikostyring. Med dette menes interne kontrollrutiner og retningslinjer som skal ivareta selskapets virksomhet, regnskap og formuesforvaltning. Kontrollutvalget anmoder Sametingsrådet om å sikre gjennomføring av kompetansehevende tiltak innen internkontroll for styremedlemmer som velges av Sametinget.

4. Kontrollutvalget anmoder Sametingsrådet om å stille krav til at ved gjennomføring av dialogmøter med institusjoner Sametinget har eierskap i, så skal det føres skriftlige referat.